Гавень

**Гавень**, **Гавін** — мужчынскае імя.

## Паходжаньне

Гавін (Gawin, Gavienus) — імя германскага паходжаньня. Іменная аснова -гаў- (імёны ліцьвінаў Гавіла, Гаўвід, Гаўгонт; германскія імёны Gavilo, Gauwida, Gavigunt) паходзіць ад гоцкага gawi, германскага gaawja 'мясцовасьць, багатая воднымі крыніцамі; месца пасяленьня'.

Адпаведнасьць імя Гавень германскаму імю Gavienus (Gawin) сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Gawin.

Варыянты імя ў гістарычных крыніцах: *от Говеновое* (1110—1130-я гады); *ото Говена* (1130—1150-я гады); *die [[Натангія|Natanger]] erwahlen Sabina, Gauwina* (1295 год); *Gauwina* (Хроніка Прускай зямлі); *cum subditis, servitiis duodecem, videlicet… Gowieno* (22 траўня 1425 году); *et ascribo sex homines… secundus Howyen* (9 кастрычніка 1486 году); *duodecem homines… secundum Howienowicz* (10 ліпеня 1490 году); *primus cmeto Howien* (15 сакавіка 1497 году); *покупил люди и земли в бояр наших [[Віленскі павет (ВКЛ)|Виленского повета]]… братеников на имя Домеика, а в брата его [[Міл (імя)|Миля]] а третего брата их Кговеня* (26 жніўня 1501 году); *люди его на имя Евнеиковичы, Ковеня* (24 чэрвеня 1508 году); *люди его на имя Евнековичов, Ковеня* (8 лютага 1514 году); *в [[Камянец|Каменицком]] же повете… землю пустую на имя Говеновщину* (22 верасьня 1515 году); *люди в [[Бірштаны|Бирштаньскомъ]] повете… а [[Мілейка|Милеика]] Говеновича* (31 траўня 1516 году); *чоловека ихъ отъчизного Довкша Говеновича* (11 студзеня 1517 году); *пять чоловековъ а две земли пустых у в [[Ашмянскі павет|Ошменском повете]]… а Осташка Говеновича* (15 сьнежня 1517 году); *Говена Грицъковича* (13 жніўня 1523 году); *Янъ Кговеновичъ*, *Юрии Говенович*, *Кгедкговдъ Кговеновичъ*, *Говенъ Субочевичъ*, *Михало Говиновичъ*, *Говен Вяж* (1528 год); *двухъ боярынов, на ймя: <…> а Якуба Гавеновича* (2 кастрычніка 1533 году); *людеи господаръскихъ тяглыхъ… Говена Станкевича* (11 лістапада 1539 году); *у [[Новы Двор (Сьвіслацкі раён)|Новомъ Дворе]] подданый господарьский Городенский Шиманъ Говеновичъ [[Ягінт|Якгинтовича]]* (29 сьнежня 1540 году); *въ пенезяхъ Говена [[Тэўда (імя)|Тевтевича]] и отъ брата его [[Туцейка|Тютейка]]* (26 ліпеня 1541 году); *Карпъ Говеновичъ, войтъ* (1566 год); *Болтромей Кговеновичъ*, *Венцко Говеновичъ з Говеновичъ* (1567 год); *Maciey Gawenowicz z synem Szczepanem* (30 студзеня 1585 году); *Кгавен Пацовичъ, Милаш Кгавенович… Яц, Лаврин Кгавеновичы* (3 сакавіка 1587 году); *Daszko Gowinowicz* (13 кастрычніка 1591 году); *od mostu Helzbiety Gawienowey… ziemiariie na Upicie Augustyn a [[Жыгімонт|Zygmont]] Gowienowiczy* (20 лістапада 1604 году); *Gowien Baslukowicz* (1641 год).

## Носьбіты
* Гавенавая (*Говеновая*) удава і Гавен (*Говен*) — жыхары Ноўгараду, якія ўпамінаюцца ў XII стагодзьдзі
* Ян Гавенавіч — бетыгольскі баярын, які ўпамінаецца ў попісе войска Вялікага Княства Літоўскага 1528 году
* Юры Гавенавіч — анікштаўскі баярын, які ўпамінаецца ў попісе войска ВКЛ 1528 году
* Гедгоўд Гавенавіч — ковенскі баярын, які ўпамінаецца ў попісе войска ВКЛ 1528 году
* Гавень Субачавіч — упіцкі баярын, які ўпамінаецца ў попісе войска ВКЛ 1528 году
* Міхайла Гавінавіч — вялёнскі баярын, які ўпамінаецца ў попісе войска ВКЛ 1528 году
* Гавень Вяж — вялёнскі баярын, які ўпамінаецца ў попісе войска ВКЛ 1528 году
* Якуб Гавенавіч — літоўскі баярын, які ўпамінаецца ў 1533 годзе

Гавіновічы (Gawinowicz) — літоўскі шляхецкі род.

Гавіновіч (Gawinowicz) — прозьвішча, зафіксаванае ў XIX стагодзьдзі ў ваколіцах Сувалкаў.

На гістарычным Падляшшы існуе вёска Гавіны, на гістарычнай Слонімшчыне — Гавінавічы, на гістарычнай Рэчыччыне — Гавенавічы, на гістарычнай Упіччыне — Гавенішкі.

## Заўвагі

## Крыніцы

Катэгорыя:Мужчынскія імёны